News Update: ไทยพาณิชย์ แจกเงินพนักงาน 4,000 บาท ช่วยค่าครองชีพระดับปฏิบัติการ โอนเข้าบัญชี 1 ก.ย. นี้ - FINNOMENA
ธนาคาไทยพาณิชย์ช่วยค่าครองชีพระ​​ดับ Staff และ Officer คนละ 4,000 บาท หลังเผชิญค่าสินค้าอุปโภคบริโภค และค่าใช้จ่ายในการเดินทางสูงขึ้น โดยจะจ่ายเข้าบัญชี 1 ก.ย.นี้
23 ส.ค. 2565

ธนาคาไทยพาณิชย์ช่วยค่าครองชีพระดับ Staff และ Officer คนละ 4,000 บาท หลังเผชิญค่าสินค้าอุปโภคบริโภค และค่าใช้จ่ายในการเดินทางสูงขึ้น โดยจะจ่ายเข้าบัญชี 1 ก.ย.นี้
นายกฤษณ์ จันทโนทก ประธานเจ้าหน้าที่บริหาร ธนาคารไทยพาณิชย์ จำกัด (มหาชน) ส่งสารถึงพนักงานของธนาคารไทยพาณิชย์ ในหัวข้อ สารจาก “คุณกฤษณ์” โดยระบุว่า…
เรียน เพื่อนพนักงานธนาคารไทยพาณิชย์ทุกท่านครับ
ผมมีความยินดีเป็นอย่างยิ่งที่จะแจ้งข่าวดีให้เพื่อนพนักงานได้รับทราบครับ สืบเนื่องจากสถานการณ์ทางเศรษฐกิจในปัจจุบัน ที่มีการปรับตัวสูงขึ้นของราคาสินค้าอุปโภคบริโภคต่าง ๆ รวมถึงค่าใช้จ่ายในการเดินทาง อันส่งผลกระทบต่อค่าใช้จ่ายในการดำรงชีวิตโดยรวมของพนักงาน โดยเฉพาะกลุ่มพนักงานระดับปฏิบัติการ
ด้วยความห่วงใยต่อเพื่อนพนักงาน และความต้องการที่จะช่วยบรรเทาความเดือดร้อนของเพื่อนพนักงานที่อาจได้รับผลกระทบทางเศรษฐกิจดังกล่าว โดยสอดคล้องกับทฤษฎีเก้าอี้ 3 ขา ที่มีพนักงานของธนาคารเป็นหัวใจสำคัญ ตามที่ผมได้แถลงไว้ในวัน Townhall ที่ผ่านมา จึงได้มีมติเห็นชอบร่วมกันของคณะกรรมการธนาคาร และฝ่ายจัดการ ซึ่งได้พิจารณาเห็นสมควรจ่ายเงินช่วยเหลือพิเศษครั้งเดียว เป็นจำนวนเงิน 4,000 บาท ให้กับพนักงานธนาคารในระดับชั้น Staff และ Officer หรือเทียบเท่า โดยจะทำการจ่ายเข้าบัญชีของพนักงาน ในวันที่ 1 กันยายน 2565 นี้
ผมขอขอบคุณเพื่อนพนักงานทุกท่าน ที่ร่วมแรงร่วมใจปฏิบัติงานกันอย่างเต็มกำลังความสามารถเสมอมา และผมมีความเชื่อมั่นว่า เราจะร่วมมือกันสร้างให้ธนาคารไทยพาณิชย์ของเราเป็น “ธนาคารที่ดียิ่งขึ้น” หรือ “Be A Better Bank” และขอให้ทุกคนมีความภูมิใจในการเป็นพนักงานของธนาคารไทยพาณิชย์ครับ
ที่มา: ธนาคารไทยพาณิชย์
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
ไทยพาณิชย์
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA